John Francis Donoghue

John Francis Donoghue (født 9. august 1928 i Washington, D.C. i USA; død 11. november 2011 i Atlanta i Georgia[1]) var en amerikansk katolsk prelat og erkebiskop av Atlanta.


== Liv og virke ==


=== Bakgrunn ===
John Francis Donoghue var en av fire sønner av iske innvandrere. Han studerte teologi på St. Mary's seminar i Baltimore. Han studerte også kirkerett, ved Catholic University of America. 


=== Prest ===
Han ble presteviet 4. juni 1955 i St. Matthew's Cathedral i Washington. Så var han sjelesørger i Riverdale (1955–1961) og i Great Mills i Maryland (1961–1964). Etter videre studier i kirkerett, for lisensiatsgraden, ble han tilknyttet bispedømmekurien i Washington og ble kansler og generalvikar. Hans 18 år i erkebispedømmets kurie virket han under tre kardinaler den ene etter den andre: Kardinalene Patrick O'Boyle, William Wakefield Baum, og James Aloysius Hickey.


=== Biskop av Charlotte ===
Pave Johannes Paul II utnevnte ham 6. november 1984 til biskop av Charlotte i Nord-Carolina. Han ble bispeviet av Charlottes emeriterte biskop, Michael Joseph Begley, den  18. desember 1984; medkonsekratorer var James Aloysius Hickey, erkebiskop avn Washington, og Thomas William Lyons, hjelpebiskop i Washington. Han utbygde Catholic Conference Center i Catawba County og støttet i 1991 grunnleggingen av bispedømmeavisen Catholic News Herald.


=== Erkebiskop av Atlanta ===
Den 22. juni 1993 ble han utnevnt til erkebiskop av Atlanta, og ble innført i embedet den 19. august. Hans forgjenger, James P. Lyke, O.F.M., hadde dødd av kreft 27. dsesember 1992, etter bare to år i embedet.Donoghue beskrev seg selv om «orthodox Catholic» (orthodox = rettroende) og engasjerte seg mot provosert abort. Han avviste prestevielse av kvinner. Han gikk også ut mot prester som hadde begått seksuelle overgrep. Han initierte migrantprogrammer for afroamerikanske, koreanske og vietnamesiske katolikker.[2] I 1997 startet han gaveaksjonen «Building the Church of Tomorrow» og kunne med 70 millioner US-Dollar støtte katolske skoler i USA og bygge tre grunnskoler og to colleges.
Den 9. desember 2004 innvilget pave Johannes Paul II hans aldersbetingede avskjedssøknad.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Kardinal Enrico Enríquez (1701-1756) *1743
Erkebiskop Manuel Quintano Bonifaz (1698-1774) *1749
Kardinal Buenaventura Córdoba Espinosa de la Cerda (1724-1777) *1761
Kardinal Giuseppe Maria Doria Pamphilj (1751-1816) *1773
Pave Pius VIII (1761-1830) *1800
Pave Pius IX (1792-1878) *1827
Kardinal Alessandro Franchi (1819-1878) *1856
Kardinal Giovanni Simeoni (1816-1892) *1875
Kardinal Antonio Agliardi (1832-1915) *1884
Kardinal Basilio Pompilj (1858-1931) *1913
Kardinal Adeodato Giovanni Piazza (1884-1957) *1930
Kardinal Luigi Raimondi (1912-1975) *1954
Biskop Michael Joseph Begley (1909-2002) *1972
Erkebiskop John Francis Donoghue (1928-2011) *1984


== Referanser ==